Μαχμούντ Αμπντούλ Ραούφ

Ο Μαχμούντ Αμπντούλ Ραούφ, γεννημένος στις 9 Μαρτίου 1969 στο Γκάλφπορτ του Μισισίπι με το όνομα Κρις Γουέιν Τζάκσον, είναι πρώην επαγγελματίας καλαθοσφαιριστής. Αγωνίστηκε για εννέα σεζόν στο ΝΒΑ, όντας ένας από τους πιο εύστοχους παίκτες στις ελεύθερες βολές, με ρεκόρ το ποσοστό 95,6% την σεζόν 1993-94.

Καριέρα
Ο Ραούφ γεννήθηκε στο Γκάλφπορτ το 1969 και μεγάλωσε με την μητέρα του, Ζακλίν Τζάκσον, όπως και τα δύο του αδέλφια, Ομάρ και Ντέιβιντ.The city of Gulfport honors Mahmoud Abdul-Rauf Κατά τα παιδικά του χρόνια, η οικογένεια του ζούσε σε συνθήκες φτώχειας, με αποτέλεσμα να χάσει την τέταρτη τάξη του δημοτικού σχολείου και να αναγκαστεί να παρακολουθήσει ειδικό τμήμα για να καλύψει το χαμένο έδαφος. Παράλληλα, υπέφερε από σύνδρομο Τουρέτ, κάτι που διαγνώστηκε όταν ήταν σε ηλικία δεκαεπτά ετών.With Very Strong Will, Abdul-Rauf Finds a Way : Basketball: Tourette's syndrome, an oft-misunderstood neurological disorder caused by a chemical imbalance in the brain, goads Nuggets's star along. Παρά τις δυσκολίες, ο Ραούφ ήταν ένας από τους καλύτερους αθλητές του λυκείου του και στην τελευταία του χρονιά είχε μέσο όρο 29,9 πόντων και 5,7 ασίστ ανά παιχνίδι, με αποτέλεσμα να τον καλέσουν στο "McDonald's All-American Game", ενώ ανακηρύχθηκε Mississippi Mr. Basketball το 1987 και το 1988.Mississippi Mr. Basketball Awards - RealGM

Στα 19 του χρόνια ξεκίνησε την φοίτηση το στο πανεπιστήμιο της πολιτείας της Λουιζιάνα (LSU), σκοράροντας 48 πόντους στο τρίτο παιχνίδι του εναντίον του Λουιζιάνα Τεκ, ενώ την ίδια χρονιά πέτυχε 53 πόντους εναντίον του πανεπιστημίου της Φλόριντα και 55 πόντους με δέκα τρίποντα με αντίπαλο τους Ole Miss Rebels.L.S.U Basketball vs. Florida Basketball 1988 - YouTubeCOLLEGE GREATS: CHRIS JACKSON – BEST FRESHMAN EVER? THE ORIGINAL UNSTOPPABLE PARTNER OF SHAQ BEFORE KOBE & PENNY Στην πρώτη του σεζόν έπαιξε συνολικά σε 32 αγώνες, με 30,2 πόντους μέσο όρο και ανακηρύχθηκε κορυφαίος καλαθοσφαιριστής στην νοτιοανατολική περιφέρεια.Mahmoud Abdul-Rauf: A Portrait of Perfection Στην δεύτερη του χρονιά, είχε μέσο όρο 27,8 πόντων και συμπεριλήφθηκε στην παναμερικανική ομάδα της χρονιάς για δεύτερη συνεχή σεζόν.

Το 1990, επιλέχθηκε στην τρίτη θέση των ντραφτ από τους Ντένβερ Νάγκετς. Σε έξι χρονιές με τους Νάγκετς, είχε σταθερά περισσότερους από δέκα πόντους κατά μέσο όρο, ενώ ήταν πρώτος σε ποσοστό στις ελεύθερες βολές σε ολόκληρη την λίγκα το 1993-94 και το 1995-96.Nugget Awards - NBA Hoops Online Το 1993, κέρδισε το βραβείο του πιο βελτιωμένου παίκτη του ΝΒΑ.NBA Most Improved Player Award Winners | NBA.com Τα προσωπικά του ρεκόρ ήρθαν όταν το Νοέμβριο του 1995 είχε 30 πόντους και 20 ασίστ εναντίον των Φοίνιξ Σανς και στις 8 Δεκεμβρίου του ίδιου έτους πέτυχε 51 πόντους εναντίον των Γιούτα Τζαζ.NBA ROUNDUP : Regular Referees Get a Thriller November 16, 1995PRO BASKETBALL;Abdul-Rauf Scores 51 Points As Nuggets Hold On at Utah

Το καλοκαίρι του 1996, δόθηκε στους Σακραμέντο Κινγκς, στους οποίους παρέμεινε για δύο σεζόν. Το 1998, υπέγραψε διετές συμβόλαιο στην Φενέρμπαχτσε έναντι 3,4 εκατομμυρίων δολαρίων, αλλά αποχώρησε πριν ολοκληρώσει την πρώτη του χρονιά, δηλώνοντας ότι έχασε το ενδιαφέρον του για το άθλημα.Fenerbahce reject Mahmoud Abdul-Rauf quits basketball Τον Αύγουστο του 2000, επέστρεψε στην αγωνιστική δράση μετά από έναν χρόνο, υπογράφοντας στους Βανκούβερ Γκρίζλις, με τους οποίους είχε μέσο όρο 6,5 πόντων και 1,9 ασίστ σε 41 αγώνες. Τον Δεκέμβριο του 2003, υπέγραψε στην ρωσική Ουράλ Γκρέιτ και το καλοκαίρι του 2004 στην ιταλική Σεντίμα Ροζέτο.URAL GREAT SIGN DUO 09 December 2003Una stella musulmana della Nba per Roseto Preso Abdul Rauf, fu prima scelta di Denver Με την Ροζέτο είχε 18,4 πόντους και 2,2 ασίστ, με αποτέλεσμα να υπογράψει το καλοκαίρι του 2005 στην Ούντινε, αλλά δεν αγωνίστηκε ολόκληρη την σεζόν λόγω προβλήματος στον αχίλλειο τένοντα.Abdul Rauf a Udine Poz verso Malaga?

Το 2006, επέστρεψε και πάλι στην αγωνιστική δράση, υπογράφοντας στον Άρη Θεσσαλονίκης, με τον οποίο αγωνίστηκε σε 17 αγώνες της Ευρωλίγκα με 4,6 πόντους ανά αγώνα. Το Νοέμβριο του 2007, υπέγραψε στην σαουδαραβική Αλ-Ιτιχάντ και δύο χρόνια αργότερα συμφώνησε με την ιαπωνική Κιότο Χάναριζ.Ex-NBA Player Abdul-Rauf Is Ittihad’s Prized RecruitEx-NCAA star Abdul-Rauf signs with Kyoto Hannaryz Αγωνίστηκε για τελευταία χρονιά την σεζόν 2010-11.Abdul-Rauf to return to Hannaryz

Μέσοι όροι στατιστικών στο ΝΒΑ
ΣεζόνΟμάδαΑγώνεςΛεπτάΒολέςΕντ. παιδιάς3πονταΡιμπάουντΑσίστΚλεψίματαΚοψίματαΠόντοι 1990-91   Ντένβερ Νάγκετς     67  22,5  85,7%  41,3%  24,0%  1,8  3,1  0,8  0,1  14,1 1991-92   Ντένβερ Νάγκετς     81  19,0  87,0%  42,1%  33,0%  1,4  2,4  0,5  0,0  10,3 1992-93   Ντένβερ Νάγκετς     81  33,5  93,5%  45,0%  35,5%  2,8  4,2  1,0  0,1  19,2 1993-94   Ντένβερ Νάγκετς     80  32,7  95,6%  46,0%  31,6%  2,1  4,5  1,0  0,1  18,0 1994-95   Ντένβερ Νάγκετς     73  28,5  88,5%  47,0%  38,6%  1,9  3,6  1,1  0,1  16,0 1995-96   Ντένβερ Νάγκετς     57  35,6  93,0%  43,4%  39,2%  2,4  6,8  1,1  0,1  19,2 1996-97   Σακραμέντο Κινγκς     75  28,4  84,6%  38,2%  44,5%  1,6  2,5  0,7  0,0  13,7 1997-98   Σακραμέντο Κινγκς     31  17,1  100,0%  16,1%  37,7%  1,2  1,9  0,5  0,0  7,3 2000-01   Βανκούβερ Γκρίζλις     41  11,9  75,9%  48,8%  28,6%  0,6  1,9  0,2  0,0  6,5

 Παραπομπές 

 Πηγές 
 Mahmoud Abdul-Rauf NBA Stats | Basketball-Reference.com 
 Mahmoud Abdul-Rauf Stats, Bio - ESPN - ESPN.com - Go.com
 NBA Players: Mahmoud Abdul-Rauf Profile and Basic Stats
 Mahmoud Abdul-rauf - DraftExpress

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Φενέρμπαχτσς
Κατηγορία:Καλαθοσφαιριστές Βανκούβερ Γκρίζλις
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές Ροζέτο Σαρκς